- Hindi News
- National
- दुष्कर्मी पर पहली बार एेसा गुस्सा जगह जगह कैंडल मार्च, एक ही मांग फांसी दो
दुष्कर्मी पर पहली बार एेसा गुस्सा जगह जगह कैंडल मार्च, एक ही मांग-फांसी दो
केसरीसिंहपुर| पत्रकारप्रेस परिषद कांग्रेस सेवा दल ने अलग-अलग बैठक कर श्रद्धांजलि अर्पित की गई। मामले में पुलिस को गुमराह करने वाले आरोपी के परिजनों की भी गिरफ्तारी की मांग की गई। बैठक में उपस्थित लोगों ने मौन धारण कर बच्ची की आत्मा की शांति की प्रार्थना की। बाद में समाज में जनचेतना की आवश्यकता जताई गई।
अनूपगढ़| सुरक्षाग्रुप के नेतृत्व में केंडल मार्च निकाला गया। ग्रुप के दीपक नागपाल ने घटना के प्रति रोष व्यक्त करते हुए कहा कि दुष्कर्मी को सरेआम फांसी की सजा मिलनी चाहिए। कैंडल मार्च शहर की गर्ल्स स्कूल के सामने से शुरू होकर मुख्य बाजार गीता चौक होते हुए कनाट पैलेस चौक पहुंचा। कैंडल मार्च में भाजपा और कांग्रेस के नेता, जनप्रतिनिधि और नागरिक शामिल थे। कैंडल मार्च के दौरान दुकानदारों ने अपने प्रतिष्ठानों की बिजली बंद रखकर मृत बच्ची के प्रति शोक प्रकट किया।
बच्ची की हत्या एवं दुष्कर्म के शोक स्वरूप गांव मन्नीवाली में शनिवार रात्रि कैंडल मार्च निकाला गया। कुम्हार धर्मशाला से शुरू हुआ कैंडल मार्च गांव के मुख्य मार्गों से होता हुआ बस स्टैंड के समीप पहुंचा। यहां मृतक बालिका को श्रद्धांजलि दी गई। इस दौरान माकपा देहात सचिव सुमित कुमार, सोहनलाल, सुरेश कुमार, रज्जीराम, रामकुमार, हुकमचंद सहित काफी संख्या में ग्रामीण एवं महिलाएं मौजूद थी।
दूसरी ओर बच्ची के पिता एवं दादा ने कहा कि आशु के माता-पिता एवं बहन भी कसूरवार हैं। बच्ची का शव कूलर में पड़ा था। इन सभी को पता होने के बावजूद शव को ठिकाने लगाने की योजना बनाने में लगे हुए थे। पुलिस गुमराह करते रहे। परिजनों ने चेतावनी दी कि पुलिस प्रशासन ने किसी भी आरोपी को बचाने का प्रयास किया तो सहन नहीं किया जाएगा।
भास्कर संवाददाता|सादुलशहर
बच्चीसे दुष्कर्म और हत्या से जिले भर में लोगों में रोष है। शनिवार को अनूपगढ़, केसरीसिंहपुर में लोगों ने दिवंगत बच्ची को श्रद्धांजलि दी। किसी दुष्कर्मी के खिलाफ पहली बार एेसा गुस्सा दिखाई दे रहा है। जगह-जगह लोग कैंडल मार्च निकाल कर दुष्कर्मी दरिंदे को फांसी देने की मांग कर रहे है। सादुलशहर में रविवार को शोकसभा होगी। नागरिकों ने अन्य आरोपियों की गिरफ्तारी की मांग की। उधर आरोपी आशू सोनी की रिमांड अवधि समाप्त होने पर रविवार को फिर से जज के समक्ष पेश किया जाएगा।
हत्या के आरोपी के परिजन बुधवार से ही राउंडअप हैं। पुलिस पूछताछ कर रही है। जांच अधिकारी एवं सीओ ग्रामीण बच्चन सिंह के अनुसार हेमंत सोनी उर्फ आशु सोनी को घटनास्थल पर ले जाकर तस्दीक की। घटना से जुड़े और साक्ष्य जुटाने का प्रयास किया गया। पुलिस के अनुसार आरोपी हेमंत सोनी उर्फ आशु सोनी के पिता मनोहरलाल, माता कांता सोनी और बहन को शनिवार देर रात तक नहीं छोड़ा। पूछताछ में आरोपी आशु ने पुरानी बातों के अलावा कुछ नया नहीं बताया।
सादुलशहरमें शोकसभा आज
व्यापारमंडल परिसर में रविवार को सुबह 11 बजे श्रद्धांजलि सभा होगी। इसमें दिवंगत बच्ची को परिजन और आमजन श्रद्धांजलि देंगे। इस बीच शनिवार को भी काफी संख्या में जनप्रतिनिधि पीड़ित परिवार के घर पहुंचे। पंचायत समिति प्रधान परमेश्वरी देवी, पूर्व विधायक संतोष सहारण, पूर्व प्रधान जसवंत सिंह ढिल्लों, कृषि उपज मंडी समिति की अध्यक्ष प्रभजोत कौर बराड़, उपाध्यक्ष लीलाधर सुखीजा, पूर्व डायरेक्टर अरविंद सहारण, नूरपुरा के सरपंच रमनीक सिंह, मन्नीवाली की सरपंच अंजू यादव, डायरेक्टर रेणु पारीक, व्यापार मंडल के अध्यक्ष रूपचंद वधवा एवं राजेंद्र खीचड़, प्रशासनिक अधिकारी शिक्षाविद पीड़ित परिवार से पहुंचे। परिवार को ढांढस बंधाया।
अनूपगढ़. दुष्कर्मी को फांसी की मांग और दिंवगत बच्ची को श्रद्धांजलि देने के लिए कैंडल मार्च निकालते हुए लोग।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva mai_Deva hin_Deva hin_Deva